stanford-oval/wikipedia huggingface dataset:
มกราคม พ.ศ. 2550

มกราคม พ.ศ. 2550 เป็นเดือนแรกของปี พ.ศ. 2550 วันแรกของเดือนเป็นวันจันทร์ วันสุดท้ายของเดือนเป็นวันพุธ
| ด ค กเหตุการณ์เดือนอื่น |
| --- | --- |
พ.ศ. 2567:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2566:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2565:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2564:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2563:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2562:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2561:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2560:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2559:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2558:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2557:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2556:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2555:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2554:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2553:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2552:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2551:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2550:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2549:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2548:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2547:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม 
พ.ศ. 2546:  มกราคม  กุมภาพันธ์  มีนาคม  เมษายน  พฤษภาคม  มิถุนายน  กรกฎาคม  สิงหาคม  กันยายน  ตุลาคม  พฤศจิกายน  ธันวาคม
อำเภอท่าแซะ

| อำเภอท่าแซะ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Tha Sae
ภาพเขียนสีพระพุทธรูปปางไสยาสน์อยู่บนผนังถ้ำอ้ายเตย์ วัดเทพเจริญ (วัดถ้ำรับร่อ)
คำขวัญ: พ่อตาหินช้างเรืองเดช เข้าเขตประตูภาคใต้ ไหว้เสด็จในกรม ชมถ้ำเก่าแก่ แหล่งเผยแพร่ วัฒนธรรม น้ำตกงามธรรมชาติ แดนยุทธศาสตร์ 491
แผนที่จังหวัดชุมพร เน้นอำเภอท่าแซะ
พิกัด: 10°39′54″N 99°10′24″E﻿ / ﻿10.66500°N 99.17333°E﻿ / 10.66500; 99.17333
ประเทศ:  ไทย
จังหวัด: ชุมพร
พื้นที่
 • ทั้งหมด: 1,485.0 ตร.กม. (573.4 ตร.ไมล์)
ประชากร (2564)
 • ทั้งหมด: 86,622 คน
 • ความหนาแน่น: 58.33 คน/ตร.กม. (151.1 คน/ตร.ไมล์)
รหัสไปรษณีย์ : 86140, 86190  (เฉพาะตำบลหินแก้วและหมู่ที่ 1-9, 11-18, 20-22 ตำบลรับร่อ) 
รหัสภูมิศาสตร์: 8602
ที่ตั้งที่ว่าการ: ที่ว่าการอำเภอท่าแซะ หมู่ที่ 6  ถนนเพชรเกษม ตำบลท่าแซะ อำเภอท่าแซะ จังหวัดชุมพร 86140
 ส่วนหนึ่งของสารานุกรมประเทศไทย
ท่าแซะ เป็นอำเภอหนึ่งของจังหวัดชุมพร และเป็นอำเภอเดียวของจังหวัดชุมพรที่มีอาณาเขตติดกับประเทศพม่า เป็นอำเภอที่มีพื้นที่ขนาดใหญ่ที่สุดของจังหวัดชุมพร
ที่ตั้งและอาณาเขต

อำเภอท่าแซะมีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับภาคตะนาวศรี (ประเทศพม่า) และอำเภอบางสะพานน้อย (จังหวัดประจวบคีรีขันธ์)
ทิศตะวันออก ติดต่อกับอำเภอปะทิว
ทิศใต้ ติดต่อกับอำเภอเมืองชุมพร
ทิศตะวันตก ติดต่อกับอำเภอกระบุรี (จังหวัดระนอง) และภาคตะนาวศรี (ประเทศพม่า)
ประวัติ

เมืองท่าแซะเป็นเมืองหน้าด่านของเมืองชุมพรจึงเป็นสมรภูมิรับศึกจากพม่าที่เข้าตีเมืองทุกครั้ง เมืองท่าแซะปรากฏตามคำบอกเล่าของชาวกรุงเก่า ตามพงศาวดารกรุงเก่า ฉบับหลวงประเสริฐอักษรนิติ์ว่าเมืองท่าแซะเป็นเมืองขึ้นต่อกรุงศรีอยุธยา มีฐานะเป็นเมืองจัตวา เมืองหน้าด่านขึ้นตรงกับเมืองชุมพรซึ่งเป็นเมืองตรี ผู้ครองเมืองท่าแซะมีบรรดาศักดิ์ว่า พระเทพไชยบุรินทร์
เมืองท่าแซะตั้งขึ้นเมื่อใดไม่ปรากฏหลักฐานแน่นอน ต่อมาในปี พ.ศ. 2439 พระบาทสมเด็จพระจุลจอมเกล้าเจ้าอยู่หัวโปรดฯ ให้จัดการปรับปรุงท้องที่เป็นมณฑลเทศาภิบาลขึ้น ให้ลดฐานะเมืองท่าแซะ เมืองปะทิว เมืองกำเนิดนพคุณ เป็นอำเภอขึ้นต่อมณฑลชุมพร และทรงพระกรุณาโปรดเกล้าฯ ให้พระเทพไชยบุรินทร์ (คล้าย ฐิตะฐาน) ดำรงตำแหน่งกรมการอำเภอ (นายอำเภอ) คนแรก ขณะนั้นที่ว่าการอำเภอตั้งอยู่ระหว่างวัดแหลมยางกับวัดยางฆ้อ พ.ศ. 2462 กระทรวงมหาดไทยออกประกาศแจ้งความวันที่ 19 สิงหาคม พ. ศ. 2462 ให้ยุบอำเภอท่าแซะเป็นกิ่งอำเภอท่าแซะโอนการปกครองขึ้นกับอำเภอปะทิว โดยอ้างว่าท้องที่อำเภอท่าแซะโดยมากยังเป็นป่าเขา การงานมีน้อย หมู่บ้านและตำบลมีตั้งค่อนไปทางอำเภอปะทิว ทางไปมาสะดวก อำเภอปะทิวมีคนมากการทำมาหากินกำลังเจริญ พ.ศ. 2464 ย้ายที่ว่าการอำเภอจากบ้านแหลมยางมาตั้งที่บ้านตะโหนกการ้อง (จุดที่ตั้งสถานีตำรวจภูธรในปัจจุบัน) ต่อมาทางราชการเห็นว่าท่าแซะมีท้องที่กว้างขวาง มีอาณาเขตติดต่อกับประเทศพม่า และมีประชาชนอยู่หนาแน่น ทางราชการโดยสำนักนายกรัฐมนตรีได้ออกประกาศ ณ วันที่ 8 ตุลาคม พ. ศ. 2483 ยกฐานะกิ่งอำเภอท่าแซะเป็นอำเภอท่าแซะอีกครั้งหนึ่งจนปัจจุบัน
อำเภอท่าแซะเป็นเมืองหน้าด่านของเมืองชุมพรในสมัยโบราณ ในการรณรงค์สงครามไทยกับพม่าทุกๆ ปีจะต้องมีการเตรียมตัวป้องกันการรุกรานของพม่าข้าศึกเพราะข้าศึกจะมาตีเมืองชุมพรได้ต้องเดินผ่านอำเภอท่าแซะ ท่าแซะจึงเป็นสมรภูมิรับศึกฉะนั้นจึงเป็นเหตุให้สถานที่ต่างๆ มีชื่อเป็นไปตามเหตุการณ์ที่เกิดขึ้นหลายแห่ง อาทิ ตำบลทัพรอ (กองทัพพม่าเดินทัพพม่าผ่านมาทางพื้นที่นี้ก็รอทัพไว้ จึงเรียกนามตำบลนี้ว่า ทัพรอ ต่อมาได้เรียกพื้นที่เป็น รับร่อ ในปัจจุบัน)
วันที่ 15 ตุลาคม 2483 ยกฐานะตำบลท่าแซะ ตำบลนากระตาม ตำบลคุริง ตำบลท่าข้าม ตำบลรับร่อ ตำบลสลุย และตำบลตะเงาะ กิ่งอำเภอท่าแซะ อำเภอปะทิว ขึ้นเป็น อำเภอท่าแซะ
วันที่ 20 กันยายน 2499 จัดตั้งสุขาภิบาลท่าแซะ ในท้องที่บางส่วนของตำบลท่าแซะ
วันที่ 28 ธันวาคม 2513 จัดตั้งนิคมสหกรณ์ ในท้องที่ตำบลคุริง ตำบลรับร่อ ตำบลท่าข้าม และตำบลท่าแซะ อำเภอท่าแซะ
วันที่ 13 พฤศจิกายน 2522 ตั้งตำบลหงษ์เจริญ แยกออกจากตำบลสลุย
วันที่ 13 กรกฎาคม 2532 จัดตั้งสุขาภิบาลเนินสันติ ในท้องที่บางส่วนของตำบลท่าแซะ
วันที่ 29 กรกฎาคม 2534 ตั้งตำบลหินแก้ว แยกออกจากตำบลรับร่อ
วันที่ 15 มกราคม 2536 ตั้งตำบลทรัพย์อนันต์ แยกออกจากตำบลคุริง
วันที่ 11 สิงหาคม 2536 เปลี่ยนแปลงเขตสุขาภิบาลท่าแซะ เพื่อความเหมาะสมในการบริหารจัดการและการทะนุบำรุงท้องถิ่นให้เจริญก้าวหน้ายิ่งขึ้น
วันที่ 22 ธันวาคม 2536 ตั้งตำบลสองพี่น้อง แยกออกจากตำบลสลุย
วันที่ 25 พฤษภาคม 2542 ยกฐานะจากสุขาภิบาลท่าแซะ และสุขาภิบาลเนินสันติ เป็นเทศบาลตำบลท่าแซะ และเทศบาลตำบลเนินสันติ ตามลำดับ
การแบ่งเขตการปกครอง > การปกครองส่วนภูมิภาค

อำเภอท่าแซะแบ่งเขตการปกครองย่อยออกเป็น 10 ตำบล 116 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | ท่าแซะ | Tha Sae | 18 | 11,247 |    |
| 2. | คุริง | Khuring | 7 | 3,720 |    |
| 3. | สลุย | Salui | 8 | 8,207 |    |
| 4. | นากระตาม | Na Kratam | 11 | 4,990 |    |
| 5. | รับร่อ | Rap Ro | 23 | 20,378 |    |
| 6. | ท่าข้าม | Tha Kham | 15 | 7,082 |    |
| 7. | หงษ์เจริญ | Hong Charoen | 14 | 12,156 |    |
| 8. | หินแก้ว | Hin Kaeo | 6 | 5,025 |    |
| 9. | ทรัพย์อนันต์ | Sap Anan | 7 | 3,944 |    |
| 10. | สองพี่น้อง | Song Phi Nong | 7 | 9,938 |    |
การแบ่งเขตการปกครอง > การปกครองส่วนท้องถิ่น

ท้องที่อำเภอท่าแซะประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลท่าแซะ ครอบคลุมพื้นที่บางส่วนของตำบลท่าแซะ
เทศบาลตำบลเนินสันติ ครอบคลุมพื้นที่บางส่วนของตำบลท่าแซะ
องค์การบริหารส่วนตำบลท่าแซะ ครอบคลุมพื้นที่ตำบลท่าแซะ (นอกเขตเทศบาลตำบลท่าแซะและเทศบาลตำบลเนินสันติ)
องค์การบริหารส่วนตำบลคุริง ครอบคลุมพื้นที่ตำบลคุริงทั้งตำบล
องค์การบริหารส่วนตำบลสลุย ครอบคลุมพื้นที่ตำบลสลุยทั้งตำบล
องค์การบริหารส่วนตำบลนากระตาม ครอบคลุมพื้นที่ตำบลนากระตามทั้งตำบล
องค์การบริหารส่วนตำบลรับร่อ ครอบคลุมพื้นที่ตำบลรับร่อทั้งตำบล
องค์การบริหารส่วนตำบลท่าข้าม ครอบคลุมพื้นที่ตำบลท่าข้ามทั้งตำบล
องค์การบริหารส่วนตำบลหงษ์เจริญ ครอบคลุมพื้นที่ตำบลหงษ์เจริญทั้งตำบล
องค์การบริหารส่วนตำบลหินแก้ว ครอบคลุมพื้นที่ตำบลหินแก้วทั้งตำบล
องค์การบริหารส่วนตำบลทรัพย์อนันต์ ครอบคลุมพื้นที่ตำบลทรัพย์อนันต์ทั้งตำบล
องค์การบริหารส่วนตำบลสองพี่น้อง ครอบคลุมพื้นที่ตำบลสองพี่น้องทั้งตำบล
แหล่งท่องเที่ยว

ตั้งอยู่ที่หมู่ 2 ตำบลหงษ์เจริญ วนอุทยานฯ มีเนื้อที่ครอบคลุมประมาณ 7,010 ไร่ น้ำตกกระเปาะเป็นน้ำตกขนาดเล็ก มีต้นน้ำจากเขากะเปาะมีลักษณะคล้ายฝายรูปโค้ง กว้างประมาณ 20 ม. สูง 2 ม. มีน้ำไหลตลอดทั้งปี เหมาะสำหรับการพักผ่อนและเล่นน้ำตก และบริเวณสวนป่ามีศาลาพักร้อนและสถานที่สำหรับกางเต็นท์พักแรม ซึ่งจะมีเจ้าหน้าที่ของวนอุทยานฯ คอยแนะนำแก่นักท่องเที่ยว ณ ที่ทำการชั่วคราววนอุทยานน้ำตกกะเปาะ
การเดินทาง
ที่ 467 ถ. เพชรเกษม อยู่ห่างจากตัวเมืองชุมพรประมาณ 30 กม. และห่างจากอ. ท่าแซะประมาณ 13 กม. โดยใช้เส้นทางหลวงหมายเลข 4 แยกขวาเข้าไปตามถนนลาดยางอีกประมาณ 2 กม.
ตั้งอยู่ที่หมู่ 4 ตำบลท่าข้าม บริเวณเชิงเขารับร่อ บริเวณหลังวัดจะมีถ้ำที่ตั้งอยู่บนเนินเขาสูง มีถ้ำที่สำคัญ 3 ถ้ำ คือ ถ้ำอ้ายเตย์ ถ้ำพระ ถ้ำไทร ซึ่งแต่ละถ้ำจะมีพระพุทธรูปทรงเครื่องปางมารวิชัยประดิษฐานอยู่ ภายในบริเวณถ้ำมีหินงอกหินย้อยที่สวยงานและบ่อน้ำ บริเวณศาลาราษฎร์สามัคคียังเป็นที่ตั้งศพของหลวงปู่ไสยที่มรณภาพแล้วแต่ร่างกายไม่เน่าเปื่อย และยังมีรอยพุทธบาทหินทรายสลักลายมงคล 108 ประการ ซึ่งบริเวณถ้ำมีทางเดินเชื่อมแต่ละถ้ำ มีจุดพักผ่อนชมวิว และยังมีสัตว์เลี้ยงให้ชม การเดินทางจากตัวเมืองชุมพรไปตามเส้นทางหมายเลข 4 ก่อนถึงตัว อ.ท่าแซะ หลักกม.ที่ 490 เลี้ยวซ้ายไปตามถนนลาดยางอีกประมาณ 4 กม. และถนนคอนกรีตอีก 1 กม. จะถึงหมู่บ้านท่าข้ามและวัดเทพเจริญ
ตั้งอยู่หมู่ที่ 2 ตำบลสลุย ศาลพ่อตาหินช้าง เป็นศาลที่ประดิษฐานเทวรูปอันศักดิ์สิทธิ์ เป็นที่เคารพสักการะชองประชาชนทั่วไปที่สัญจรผ่านไปมา เพื่อขอพรต่างๆ และเพื่อให้การเดินทางเป็นไปโดยสวัสดิภาพ และมีร้านค้าชุมชนพ่อตาหินช้าง เป็นระยะทางยาว 1,500 ม. ซึ่งเป็นศูนย์จำหน่วยสินค้าพื้นเมืองและสินค้าที่มีชื่อเสียงของจังหวัด เช่น กล้วยเล็บมือนาง และผลไม้ตามฤดูกาล
การเดินทาง
จากตัวเมืองชุมพรใช้เส้นทางหลวงหมายเลข 4 จะอยู่บริเวณริมถนนเพชรเกษมระหว่างหลัก กม. ที่ 453-454
ตั้งอยู่บ้านปากด่าน ตำบลหงษ์เจริญ ขณะนี้อยู่ระหว่างการดำเนินการระดมทุนในการก่อสร้าง เพื่อเป็นเกียรติและเป็นที่เคารพสักการะของชาวชุมพรและปวงชนชาวไทย ที่ท่านเป็นปูชนียบุคคลสำคัญของประเทศชาติ การเดินทางใช้เส้นทางเดียวกันกับ เนิน 491
เป็นชื่อเรียกพื้นที่รอยต่อระหว่างพรมแดนพรมแดนไทยและสหภาพพม่าตั้งอยู่ในเขตตำบลรับร่อ อำเภอท่าแซะ โดยสถานที่แห่งนี้ได้กลายเป็นเอกลักษณ์ทางประวัติศาสตร์ของชุมพร เมื่อวันที่ 19 กุมภาพันธ์ พ.ศ. 2529 จากการที่รัฐบาลสหภาพพม่าส่งกำลังทหารเข้ายึดพื้นที่บริเวณรอบเนิน 491 อันเป็นการละเมิดอธิปไตยของประเทศไทย ต่อมารัฐบาลได้ใช้ยุทธวิธีทางการทูตเจรจาจนกองทหารสหภาพพม่าถอนกำลังออกไป ปัจจุบันจังหวัดชุมพรกำลังพัฒนาเนิน 491 ให้เป็นแหล่งท่องเที่ยวทางธรรมชาติและทางประวัติศาสตร์ เพื่อเป็นพักผ่อนหย่อนใจและให้เยาวชนรุ่นหลังได้ศึกษาหาความรู้ทางประวัติของไทย
ด่านทัพต้นไทร (เนิน 491) หรือ ด่านจำเริญบ่วงราบ เพื่อเป็นเกียรติภูมิตำรวจไทย วีรกรรมของ ร้อยตำรวจตรีจำเริญ บ่วงราบ หัวหน้ากองปราบปราม สถานีตำรวจภูธรจังหวัดชุมพร ปฏิบัติหน้าที่ หัวหน้ากองกำลังผสมพลเรือนตำรวจทหาร (หน.พตท.) บุกเข้าเขตตะนาวศรี ประเทศพม่า ในปี พ.ศ. 2493 ขณะที่ พันตำรวจเอก เผ่า ศรียานนท์ ดำรงตำแหน่งผู้ช่วยอธิบดี รองอธิบดีกรมตำรวจฝ่ายปราบปราม ยศขณะนั้น  ร้อยตำรวจตรีจำเริญ บ่วงราบ หัวหน้ากองกำลังผสมพลเรือนตำรวจทหาร (หน.พตท.) นำกำลังพลกว่า 100 นาย ข้ามแดนบริเวณ บ้านต้นไทร หรือ ด่านทัพต้นไทร (เนิน 491) เพื่อบุกจับนายแพ้ว อุ้ยนอง ที่ลอบสังหาร นายคุ้ม บ่วงราบ ผู้ปกครองอาณานิคมสยามในเขตตะนาวศรี ผู้เป็นบิดา
การเดินทาง

อำเภอท่าแซะเป็นเมืองหน้าด่านที่สามารถเข้าไปเที่ยวชมสภาพธรรมชาติบริเวณแนวชายแดน และในเขตแดนพม่าได้อย่างใกล้ที่สุดเมื่อเปรียบเทียบกับชายแดนไทยด้านอื่น ๆ แต่ทางพม่ายังไม่เปิดให้เป็นแหล่งท่องเที่ยว โดยมีระยะทางสู่เนิน 491 อยู่ห่างจากตัวจังหวัดชุมพร ประมาณ 70 กม.
แหล่งข้อมูล

เปิดตำนาน วีรบุรูษนักรบแห่งคอคอดกระ ดินแดนสองฝั่งทะเล ตอน เจ้าพระยายมราช (ครุฑ)
เปิดตำนาน วีรบุรูษนักรบแห่งคอคอดกระ ดินแดนสองฝั่งทะเล ตอน นายคุ้ม บ่วงราบ (เสือคุ้ม) หรือ สมพร
บันทึกตระกูลขุนไกร นายอากร แห่งราชอาณาจักรอยุธยา
ตำบลด่านสวี

| ตำบลด่านสวี |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Dan Sawi
ท่าเรือบ้านบ่อคา
ประเทศ: ไทย
จังหวัด: ชุมพร
อำเภอ: สวี
พื้นที่
 • ทั้งหมด: 39.50 ตร.กม. (15.25 ตร.ไมล์)
ประชากร (2565)
 • ทั้งหมด: 5,040 คน
 • ความหนาแน่น: 127.59 คน/ตร.กม. (330.5 คน/ตร.ไมล์)
รหัสไปรษณีย์ : 86130
รหัสภูมิศาสตร์: 860706
 ส่วนหนึ่งของสารานุกรมประเทศไทย
| องค์การบริหารส่วนตำบลด่านสวี |
| --- | --- |
องค์การบริหารส่วนตำบล
อบต.ด่านสวีที่ตั้งที่ทำการองค์การบริหารส่วนตำบลด่านสวี
พิกัด: 10°14′53.8″N 99°11′03.7″E﻿ / ﻿10.248278°N 99.184361°E﻿ / 10.248278; 99.184361
ประเทศ:  ไทย
จังหวัด: ชุมพร
อำเภอ: สวี
พื้นที่
 • ทั้งหมด: 39.50 ตร.กม. (15.25 ตร.ไมล์)
ประชากร (2565)
 • ทั้งหมด: 5,040 คน
 • ความหนาแน่น: 127.59 คน/ตร.กม. (330.5 คน/ตร.ไมล์)
รหัส อปท.: 06860604
ที่อยู่ที่ทำการ: เลขที่ 71/3 หมู่ที่ 9 ถนนสายสวี–บ่อคา ตำบลด่านสวี อำเภอสวี จังหวัดชุมพร 86130
เว็บไซต์: www.dansawi.go.th
 ส่วนหนึ่งของสารานุกรมประเทศไทย
ด่านสวี เป็น 1 ใน 11 ตำบลของอำเภอสวี จังหวัดชุมพร มีพื้นที่อยู่ในอุทยานแห่งชาติหมู่เกาะชุมพร โดยมีเกาะในพื้นที่ตำบลมากถึง 12 เกาะ เช่น เกาะมัดหวายน้อย เกาะมัดหวายใหญ่ เกาะยูง เกาะแมว ฯลฯ
บ้านบ่อคา
ที่ตั้งและอาณาเขต

ตำบลด่านสวี มีอาณาเขตติดต่อกับเขตการปกครองข้างเคียง ดังนี้
ทิศเหนือ ติดต่อกับตำบลปากแพรก และอ่าวไทย
ทิศตะวันออก ติดต่อกับอ่าวไทย
ทิศใต้ ติดต่อกับตำบลท่าหิน
ทิศตะวันตก ติดต่อกับตำบลท่าหิน
ประวัติ

ด่านสวี เป็นตำบลที่ตั้งอยู่ริมฝั่งตะวันออกส่วนหนึ่งของอ่าวไทย และอยู่ติดกับพื้นที่ราบภูเขาส่วนใหญ่ เมื่อหลายสิบปีมาแล้วตำบลนี้เคยเป็นที่ตั้งด่านศุลกากร โดยใช้สถานที่บ้านบ่อคา หมู่ที่ 3 ตำบลด่านสวี เป็นที่ตั้งของด่านศุลกากร มีตำนานเล่าว่า ด่านบ่อคามีบ่อน้ำศักดิ์สิทธิ์อยู่บ่อหนึ่ง นัยว่าน้ำในบ่อนี้คันมาก ราษฎรไม่สามารถใช้น้ำในบ่อนี้ได้เลย ชาวบ้านจึงเรียกบ้านแห่งนี้ว่า "บ้านบ่อคัน" พร้อมได้เกิดลายแทงข้างกับบ่อน้ำนี้มีข้อความซึ่งแปลได้ว่าหากผู้ใดแก้ลายแทงได้ จะได้ทรัพย์สมบัติมีค่าเป็นของโบราณกลับไป ลายแทงนี้ได้พูดกันในหมู่บ้านชาวบ่อคัน และได้ล่วงรู้ไปถึงเมืองเหนือ (ในสมัยกรุงศรีอยุธยา) จึงมีคนทราบข้อความในลายแทงนี้ คนผู้นั้นได้นำเด็กมาด้วย เมื่อมาถึงบริเวณบ่อน้ำซึ่งเรียกว่า "บ่อคัน" ก็ได้จุดธูปเทียนบูชาสิ่งศักดิ์สิทธิ์แห่งบ่อน้ำนี้ เมื่อทำพิธีเสร็จก็ให้เด็กมองดูลงไปในบ่อน้ำนั้น ชายผู้นั้นก็ใช้ดาบฟันคอเด็กขาดตกลงไปในบ่อคัน ทำให้น้ำในบ่อแห้งลงทันที ปรากฎว่าเมื่อน้ำแห้งก็มองเห็นทองคำมากมาย
ในตอนนี้ชาวบ้านจึงเรียกกันว่า "บ้านบั่นคอ" และเรียกกันอยู่ระยะหนึ่ง เนื่องจากชื่อบ้านบั่นคอเป็นชื่อที่น่ากลัวมาก จึงทำให้ชาวบ้านเปลี่ยนชื่อเรียกบ้านเสียใหม่ โดยเรียกว่า "บ้านบ่อคา" และได้เรียกชื่อนี้มาจนถึงปัจจุบัน และบ้านบ่อคาก็เป็นที่มาของด่านศุลกากรและเป็นที่ตั้งของตำบลมาก่อน ทางราชการจึงได้เรียกชื่อตำบลนี้ว่า "ด่านสวี" หมายถึง ตำบลซึ่งเป็นที่ตั้งของด่านศุลกากรของอำเภอสวี
วันที่ 9 มกราคม 2481 ได้รับโอนพื้นที่หมู่ 4 (ในขณะนั้น) ของตำบลปากตะโก มาขึ้นกับตำบลด่านสวี
วันที่ 20 กุมภาพันธ์ 2522 ได้โอนพื้นที่หมู่ 10 บ้านหาดทรายรี (ในขณะนั้น) ของตำบลด่านสวี ไปขึ้นกับตำบลท่าหิน
การแบ่งเขตการปกครอง > การปกครองส่วนภูมิภาค

ตำบลด่านสวีแบ่งพื้นที่การปกครองออกเป็น 11 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| หมู่ 1 |  | บ้านท้องตมใหญ่ |  | (Ban Thong Tom Yai) |  | หมู่ 8 |  | บ้านกลางนา |  | (Ban Klang Na) |
| หมู่ 2 |  | บ้านท้องโตนด |  | (Ban Tong Tanot) |  | หมู่ 9 |  | บ้านในถ้ำ |  | (Ban Nai Tham) |
| หมู่ 3 |  | บ้านบ่อคา |  | (Ban Bo Kha) |  | หมู่ 10 |  | บ้านเล็บกระรอก |  | (Ban Lep Krarok) |
| หมู่ 4 |  | บ้านท้องเกร็ง |  | (Ban Thong Kreng) |  | หมู่ 11 |  | บ้านอ่าวมะขาม |  | (Ban Ao Makham) |
| หมู่ 5 |  | บ้านเสียบญวน |  | (Ban Siap Yuan) |  |  |  |  |  |  |
| หมู่ 6 |  | บ้านในไร่ |  | (Ban Nai Rai) |  |  |  |  |  |  |
| หมู่ 7 |  | บ้านหน้าถ้ำ |  | (Ban Na Tham) |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลด่านสวี มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลด่านสวี ครอบคลุมพื้นที่ตำบลด่านสวีทั้งหมด ซึ่งเป็นสภาตำบลด่านสวีที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลด่านสวีในวันที่ 30 มกราคม พ.ศ. 2539 จนถึงปัจจุบัน
ประชากร

พื้นที่ตำบลด่านสวีประกอบด้วยหมู่บ้านทั้งสิ้นจำนวน 11 หมู่บ้าน มีจำนวนประชากร 5,040 คน แบ่งเป็นชาย 2,437 คน หญิง 2,603 คน (เดือนธันวาคม 2565) เป็นตำบลที่มีจำนวนประชากรเป็นลำดับ 8 ในอำเภอสวี
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2565 | พ> ศ. 2564 | พ> ศ. 2563  | พ> ศ. 2562 | พ> ศ. 2561 | พ> ศ. 2560 | พ> ศ. 2559 |
| --- | --- | --- | --- | --- | --- | --- | --- |
| ท้องเกร็ง | 845 | 852 | 852 | 855 | 861 | 870 | 870 |
| บ่อคา | 757 | 762 | 775 | 777 | 779 | 787 | 792 |
| ท้องตมใหญ่ | 592 | 610 | 613 | 617 | 626 | 622 | 622 |
| เล็บกระรอก | 585 | 590 | 594 | 599 | 608 | 611 | 605 |
| ถ้ำใน | 574 | 578 | 577 | 583 | 582 | 584 | 578 |
| ท้องโตนด | 442 | 437 | 433 | 431 | 436 | 437 | 449 |
| ในไร่ | 352 | 346 | 348 | 349 | 342 | 339 | 342 |
| เสียบญวน | 263 | 264 | 272 | 280 | 281 | 280 | 277 |
| อ่าวมะขาม | 247 | 244 | 240 | 236 | 239 | 234 | 234 |
| หน้าถ้ำ | 220 | 220 | 232 | 235 | 235 | 221 | 226 |
| กลางนา | 163 | 162 | 169 | 174 | 175 | 176 | 175 |
| รวม | 5,040 | 5,065 | 5,105 | 5,136 | 5,164 | 5,161 | 5,170 |
รายชื่อเกาะในตำบลด่านสวี

ตำบลด่านสวีมีพื้นที่ทางเกาะประมาณ 0.975 ตารางกิโลเมตร เป็นตำบลที่มีจำนวนเกาะมากเป็นอันดับที่ 2 รองจากตำบลหาดทรายรี ของอำเภอเมืองชุมพร เกาะทั้งหมดอยู่ในความดูแลของอุทยานแห่งชาติหมู่เกาะชุมพร ทุกเกาะมีพื้นที่รวม 0.975 ตารางกิโลเมตร
| ที่ | ชื่อเกาะ | ตำบล | พื้นที่ (ตร> กม.) | หน่วยงานรับผิดชอบ |
| --- | --- | --- | --- | --- |
| 1 | บาตร์ | ด่านสวี | 0.002 | อุทยานแห่งชาติหมู่เกาะชุมพร |
| 2 | ทองแก้ว | ด่านสวี | 0.009 | อุทยานแห่งชาติหมู่เกาะชุมพร |
| 3 | ขี้นก | ด่านสวี | 0.014 | อุทยานแห่งชาติหมู่เกาะชุมพร |
| 4 | กระ | ด่านสวี | 0.018 | อุทยานแห่งชาติหมู่เกาะชุมพร |
| 5 | แรด | ด่านสวี | 0.022 | อุทยานแห่งชาติหมู่เกาะชุมพร |
| 6 | แกลบ | ด่านสวี | 0.025 | อุทยานแห่งชาติหมู่เกาะชุมพร |
| 7 | มัดหวายน้อย | ด่านสวี | 0.030 | อุทยานแห่งชาติหมู่เกาะชุมพร |
| 8 | หนู | ด่านสวี | 0.038 | อุทยานแห่งชาติหมู่เกาะชุมพร |
| 9 | มัดหวายใหญ่ | ด่านสวี | 0.051 | อุทยานแห่งชาติหมู่เกาะชุมพร |
| 10 | ยูง | ด่านสวี | 0.067 | อุทยานแห่งชาติหมู่เกาะชุมพร |
| 11 | แมว | ด่านสวี | 0.072 | อุทยานแห่งชาติหมู่เกาะชุมพร |
| 12 | กุลา | ด่านสวี | 0.627 | อุทยานแห่งชาติหมู่เกาะชุมพร |
บ้านบ่อคา
วัดเจดีย์หลวง (จังหวัดนครศรีธรรมราช)

สำหรับความหมายอื่น ดูที่ วัดเจดีย์หลวง
| วัดเจดีย์หลวง |
| --- | --- |

ที่ตั้ง: ตำบลควนทอง อำเภอขนอม จังหวัดนครศรีธรรมราช
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเจดีย์หลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลควนทอง อำเภอขนอม จังหวัดนครศรีธรรมราช
บริเวณที่ตั้งของวัดเจดีย์หลวงเป็นชุมชนโบราณ พบเนินดินที่มีร่องรอยว่าเป็นโบราณสถานกระจัดกระจายอยู่ทั่วไป พบเศษอิฐแนวอิฐหินชิ้นส่วนอาคาร ฯลฯ
จากคำบอกเล่าของชาวบ้านทราบว่าเมื่อครั้งสร้างอุโบสถของวัดได้ มีการทำลายเนินดินลงแห่งหนึ่ง พบโบราณวัตถุและชิ้นส่วนของอาคารซึ่งทำจากอิฐและหินโบราณวัตถุที่ยังเหลืออยู่จากการทำลายเพื่อใช้เป็นฐานรากอุโบสถในคราวนั้น ได้แก่ฐานโยนิทำจากหินปูนเป็นรูปสี่เหลี่ยมจัตุรัสขนาด 100 x100 เซนติเมตรหนา 11.5 เซนติเมตร รูตรงกลางเป็นสี่เหลี่ยมผืนผ้าเซาะร่อง 2 ชั้น อายุราวพุทธศตวรรษที่ 12–14 ธรณีประตูทำด้วยหินปูนและหินทราย จำนวน 4 ชิ้น ทับหลัง เป็นแผ่นหินปูนแผ่นหนึ่งขนาดกว้าง 63 เซนติเมตร ยาว 139 เซนติเมตร หนา 18 เซนติเมตร ด้านบนมีลวดลายพรรณพฤกษาสลักอยู่ ขนาด 40x72 เซนติเมตร ต่ำลงมาจากลวดลายสลักดังกล่าวมีรูข้างละ 1 รู แผ่นหินนี้อาจจะเป็นทับหลังของอาคารก็ได้ กรอบประตู ทำด้วยหินทรายพบ 2 ชิ้น แท่งหินประการังพบแท่งหินประการังรูปทรงต่าง ๆ หลายแบบ สระน้ำโบราณอยู่ห่างจากเนินโบราณสถานที่ถูกรื้อเพื่อสร้างอุโบสถไปทางทิศเหนือทิศใต้และทิศตะวันตก (ทิศละ 1 สระ) ราว 100 เมตร เป็นสระรูปสี่เหลี่ยมจัตุรัสขนาด 20x20 เมตร ปัจจุบันตื้นเขินหมดแล้ว
สำนักงานพระพุทธศาสนาแห่งชาติระบุว่าวัดเจดีย์หลวงตั้งวัดเมื่อวันที่ 30 มิถุนายน พ.ศ. 2514 ได้รับพระราชทานวิสุงคามสีมาเมื่อ พ.ศ. 2515 ภายในวัดมีพิพิธภัณฑ์วัดเจดีย์หลวง เป็นสถานที่เก็บของเก่าโบราณที่เก่าแก่และร่วมสมัย เป็นจำนวนมากควรแก่การอนุรักษ์
วัดเจดีย์หลวง (อำเภอแม่สรวย)

สำหรับความหมายอื่น ดูที่ วัดเจดีย์หลวง
| วัดเจดีย์หลวง |
| --- | --- |

ที่ตั้ง: ตำบลเจดีย์หลวง อำเภอแม่สรวย จังหวัดเชียงราย
นิกาย: มหานิกาย
เจ้าอาวาส: พระมหาสุบรรณ มหาคมฺภี ป.ธ.7
 สถานีย่อยพระพุทธศาสนา
วัดเจดีย์หลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจดีย์หลวง อำเภอแม่สรวย จังหวัดเชียงราย มีเนื้อที่ทั้งหมด 13 ไร่ 2 งาน 46 ตารางวา ปัจจุบันมีพระมหาสุบรรณ มหาคมฺภี ป.ธ.7 เป็นเจ้าอาวาส
วัดเจดีย์หลวงเดิมเป็นวัดร้าง ปรากฏแต่ซากปรักหักพังของฐานเจดีย์เก่า มีพระพุทธรูปปูนปั้นปางมารวิชัยองค์ใหญ่ มีกำแพงเก่า บ่อน้ำขนาดใหญ่ซึ่งเป็นหลักฐาน
ในหนังสือ ประวัติวัดทั่วราชอาณาจักรไทย เล่มที่ 8  ระบุว่าตั้งวัดเมื่อ พ.ศ. 2353 ต่อมา พ.ศ. 2414 ชาวบ้านห้วยหมอเฒ่าโดยการนำของพ่อหลวงตา จันทร์เต็ม ผู้ใหญ่บ้านและคณะกรรมการ ได้เริ่มบูรณะปฏิสังขรณ์ก่อสร้างอุโบสถ กุฏิ วิหาร ศาลาและทำการบูรณะเจดีย์ขึ้นใหม่ขนาดฐานกว้าง 9 เมตร 15 นิ้ว สูง 12 เมตร ครอบเจดีย์องค์เดิมซึ่งพังทะลายมาทับถมเหลือแต่ฐาน 4 ชั้น ขณะทำการบูรณะได้ พบอุโมงค์ในฐานเจดีย์ในอุโมงค์นั้นมีพระพุทธรูปทองสัมฤทธิ์ศิลปะเชียงเเสนจำนวน 7 องค์ (ปัจจุบันได้อันเชิญประดิษฐานไว้ในโบสถ์) และพระพุทธรูปทองเหลือง ทองแดง  และพระพุทธรูปที่แกะสลักด้วยไม้สักอีกเป็นจำนวนมาก พ.ศ. 2548 เจดีย์มีสภาพที่เก่าแก่ทรุดโทรมมาก  มีฐานแตกร้าว  องค์เจดีย์บางแห่งมีรอยแตก มีต้นโพธิ์งอกขึ้น  จึงทำการบูรณะพระธาตุขึ้นใหม่ วัดได้รับพระราชทานวิสุงคามสีมาเมื่อ พ.ศ. 2529
ด้านการศึกษา เมื่อ พ.ศ. 2506 ได้เปิดสอนพระปริยัติธรรม (แผนกธรรม) พ.ศ. 2524 ได้เปิดสอนพระปริยัติธรรม (แผนกบาลี) พ.ศ. 2535  ได้รับอนุญาตให้เปิดสอนพระปริยัติธรรมแผนกสามัญศึกษา โรงเรียนวัดเจดีย์หลวงวิทยา เปิดสอนตั้งแต่ชั้นมัธยมศึกษาปีที่ 1 ถึงปีที่ 6
สโมสรวอลเลย์บอลเกษตรศาสตร์

| --- | --- |

ชื่อเต็ม: สโมสรวอลเลย์เกษตรศาสตร์
ชื่อสั้น: เกษตรศาสตร์
ก่อตั้ง: พ.ศ. 2556
สนาม: ยิมเนเซียมจันทนยิ่งยง   กรุงเทพมหานคร, ประเทศไทย
ประธาน:  ยุทธชัย รัตนวงศ์ภักดิ์
ผู้จัดการ:  ยุทธชัย รัตนวงศ์ภักดิ์
ลีก: วอลเลย์บอลไทยแลนด์ลีก
ฤดูกาล 2023-24: อันดับที่ 8
สโมสรวอลเลย์บอลเกษตรศาสตร์ เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2556 ปัจจุบันลงแข่งขันในไทยแลนด์ลีก
เกียรติประวัติและผลงาน > การแข่งขันในประเทศ

อันดับที่ 3 (1): 2014
ผลการแข่งขันลีก

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลีก | ลีก | อันดับที่ | จำนวนทีม | แมตช์ | ชนะ | แพ้ |
| ไทยแลนด์ลีก | ฤดูกาล 2013–14 | 4 | 8 | 14 | 8 | 6 |
| ไทยแลนด์ลีก | ฤดูกาล 2014–15 | 4 | 8 | 14 | 6 | 8 |
| ไทยแลนด์ลีก | ฤดูกาล 2015–16 | 5 | 8 | 14 | 5 | 9 |
| ไทยแลนด์ลีก | ฤดูกาล 2016–17 | 6 | 8 | 14 | 4 | 10 |
| ไทยแลนด์ลีก | ฤดูกาล 2017–18 | 8 | 8 | 14 | 0 | 14 |
| ไทยแลนด์ลีก | ฤดูกาล 2020–21 | 8 | 8 | 7 | 0 | 7 |
| ไทยแลนด์ลีก | ฤดูกาล 2021–22 | 7 | 8 | 7 | 1 | 6 |
| ไทยแลนด์ลีก | ฤดูกาล 2022–23 | 6 | 8 | 12 | 3 | 9 |
| ไทยแลนด์ลีก | ฤดูกาล 2023–24 | 8 | 8 | 7 | 0 | 7 |
รายชื่อผู้เล่นปัจจุบัน > รายชื่อผู้เล่นฤดูกาล 2022-23

ข้อมูล ณ เดือนพฤศจิกายน พ.ศ. 2565
| No>  | ชื่อ | วันเกิด | ส่วนสูง (ม> ) | ตำแหน่ง |
| --- | --- | --- | --- | --- |
| 1 |  เอกวรกร พรหมเสน | 28 มิถุนายน ค.ศ. 2003(2003-06-28) | 1.72 | ตัวตบหัวเสา |
| 2 |  พงศธร พิพัฒ | 20 พฤษภาคม ค.ศ. 2003(2003-05-20) | 1.70 | ตัวรับอิสระ |
| 6 |  จตุฤทธิ์ ทองปั้น | 26 กันยายน ค.ศ. 2001(2001-09-26) | 1.85 | ตัวตบตรงข้าม |
| 7 |  ศิครินทร์ รานศรี | 08 กุมภาพันธ์ ค.ศ. 2003(2003-02-08) | 1.80 | ตัวตบตรงข้าม |
| 8 |  จตุรภัทร รอดปฐม | 08 มิถุนายน ค.ศ. 2003(2003-06-08) | 1.84 | ตัวบล็อกกลาง |
| 9 |  ธีระพงศ์ คงหนู | 12 สิงหาคม ค.ศ. 2000(2000-08-12) | 1.75 | ตัวรับอิสระ |
| 10 |  จักรกริช ถนอมน้อย | 28 มิถุนายน ค.ศ. 2003(2003-06-28) | 1.85 | ตัวตบหัวเสา |
| 11 |  สิรวิชญ์ ยิมละมัย | 06 พฤษภาคม ค.ศ. 2001(2001-05-06) | 1.89 | ตัวบล็อกกลาง |
| 12 |  ศิริโรจน์ ชนะเพีย | 04 ตุลาคม ค.ศ. 1998(1998-10-04) | 1.80 | ตัวตบหัวเสา |
| 13 |  จักรกฤษณ์ สุขวงค์ | 28 พฤศจิกายน ค.ศ. 2003(2003-11-28) | 1.75 | ตัวเซต |
| 14 |  พัฒนพงศ์ บุญมาก | 16 สิงหาคม ค.ศ. 2001(2001-08-16) | 1.86 | ตัวตบหัวเสา |
| 15 |  ณฐกร เหลืองวัฒนวิไล | 23 มิถุนายน ค.ศ. 2003(2003-06-23) | 1.71 | ตัวรับอิสระ |
| 17 |  วัทธิกร อินพะหะ | 27 พฤษภาคม ค.ศ. 2002(2002-05-27) | 1.85 | ตัวเซต |
| 18 |  กฤษณะ เล็กเพ่อ | 01 กรกฎาคม ค.ศ. 1997(1997-07-01) | 1.85 | ตัวบล็อกกลาง |
| 19 |  บูรพา หารฟ้า | 19 มีนาคม ค.ศ. 2003(2003-03-19) | 1.78 | ตัวเซต |
| 20 |  คงกฤช เครืออินทร์  | 16 เมษายน ค.ศ. 1998(1998-04-16) | 1.92 | ตัวตบตรงข้าม |
| 21 |  จีฮาน นิยมเดชา | 21 สิงหาคม ค.ศ. 2003(2003-08-21) | 1.83 | ตัวบล็อกกลาง |
| 23 |  นพวิชญ์ พุทธรงค์ | 24 มกราคม ค.ศ. 2002(2002-01-24) | 1.75 | ตัวตบหัวเสา |